Országos Atomenergia Hivatal

Az Országos Atomenergia Hivatal (rövidítve: OAH) Magyarország atomenergia-felügyeletét ellátó önálló szabályzó szerv, korábban kormányhivatal. Története A 104/1990. (XII. 15.) Korm. rendelettel megalakult az Országos Atomenergia Hivatal (OAH). 1994-ben az új atomenergia-törvény által előírt nukleáris biztonsági hatóság jött létre.(?) Az Országos Atomenergia Hivatal (OAH) főigazgatója 1994-ben Vajda György lett államtitkári rangban, amit 2000-ig vezetett. 1997. június 1-jén hatályba lépett az atomenergiáról szóló 1996. évi CXVI. törvény. Az 1980. évi atomtörvényt felváltó korszerű, új szabályozás igazodott az atomenergia biztonságos alkalmazására vonatkozó nemzetközi előírásokhoz, figyelembe vette a tudomány legújabb eredményeit és az akkor lehetséges mértékig összhangban volt az Európai Unió szabályozásával. Az atomenergiáról szóló törvény végrehajtásaként a Kormány 87/1997. (V. 28.) Korm. rendeletével újraszabályozta az OAB és az OAH feladat- és hatáskörét. Ezek szerint az OAH a Kormány irányításával működő, önálló feladattal és hatósági jogkörrel rendelkező központi közigazgatási szerv. Dr. Rónaky Józsefet 1999 szeptemberében nevezték ki az Országos Atomenergia Hivatal főigazgatójának. 2013. június 30-val Rónaky József főigazgató közszolgálati jogviszonya nyugdíjba vonulása miatt megszűnt. A Hivatalt felügyelő miniszter őt 2013. június 3-val mentesítette a munkavégzési kötelezettség alól. Utódja, Fichtinger Gyula 2013–2021 között a paksi atomerőmű bővítésének engedélyezése alatt vezette a hivatalt, míg váratlanul, nyugdíjazása előtt nem távozott. A negyedik Orbán-kormány alatt 2021-ben elfogadott törvény értelmében az OAH kikerült a kormány közvetlen ellenőrzése álló, a továbbiakban önálló rendeletalkotó szabályozó szervként működik. Elnökét a mindenkori miniszterelnök nevezi ki pályáztatás nélkül kilenc évre, elmozdítása csak különleges esetekben (bűncselekmény miatti jogerős ítélet, tartós munkaképtelenség) lehetséges. A hivatal két helyettesét – szintén kilenc évre – az elnök nevezi ki. A megváltozott jogállású hivatal első elnökének Orbán Viktor Kádár Andrea Beatrixt, korábbi energiapolitikáért felelős államtitkárt nevezte ki. Hatásköre Az OAH hatásköre kiterjed a nukleáris anyagok és létesítmények – köztük elsősorban a Paksi Atomerőmű – biztonságával, a nukleáris fegyverek elterjedésének megakadályozására létrejött atomsorompó rendszerrel, továbbá a nukleárisbaleset-elhárítással kapcsolatos államigazgatási és hatósági feladatok, valamint az ezekkel összefüggő tájékoztatási tevékenység összehangolására, illetve ellátására. Feladatai Elnökei, főigazgatói Vajda György (1997. július 16. – 1999) Dr. Rónaky József (1999. szeptember 1. – 2013) Fichtinger Gyula (2013. június 5. – 2021. április 29.) Dr. Hullán Szabolcs (2021. április 29. – 2021. szeptember 29., főigazgató helyettes, ügyvivőként) Kádár Andrea Beatrix (2021. szeptember 29. –) Jegyzetek Források oah.hu További információk "Kilövésre jelölve? - Védi jogköreit az Atomenergia Hivatal". Népszava.hu. 2017. január 19. Hozzáférés: 2022. augusztus 2.. 1996. évi CXVI. törvény az atomenergiáról 112/2011. (VII. 4.) Korm. rendelet az Országos Atomenergia Hivatal nukleáris energiával kapcsolatos európai uniós, valamint nemzetközi kötelezettségekkel összefüggő feladatköréről, az Országos Atomenergia Hivatal hatósági eljárásaiban közreműködő szakhatóságok kijelöléséről, a kiszabható bírság mértékéről, valamint az Országos Atomenergia Hivatal munkáját segítő tudományos tanácsról 2/2022. (IV. 29.) OAH rendelet az ionizáló sugárzás elleni védelemről és a kapcsolódó engedélyezési, jelentési és ellenőrzési rendszerről